Ontslag voor generaal McChrystal : Barack Obama
« Toespraak Obama over olieramp | Homepage
| Hamburger eten met Medvedev » 21-07-10 Trackback URL: https://www.bispsolutions.com/2016/11/19/fdmee-conditional-script/trackback/
fdmee 11.1.2.4fdmee 11.1.2.4 tutorialfdmee admin guidefdmee application settingsfdmee basicsfdmee by vasufdmee cloudfdmee configuration 11.1.2.4fdmee data loadfdmee data load mappingfdmee data load rulefdmee drill backfdmee drill through urlfdmee drm integrationfdmee ebs integrationFdmee fdmee trainingfdmee ignore mappingfdmee import formatfdmee import script examplesfdmee in hyperionfdmee installation and configuration guidefdmee integration with hyperion planningfdmee jythonfdmee jython examplesfdmee jython import script examplesfdmee jython scriptingfdmee mappingfdmee mapping scriptfdmee mapping script examplesfdmee metadatafdmee oracle by examplefdmee pbcsfdmee peoplesoftfdmee pythonfdmee script examplesfdmee scriptingfdmee setupfdmee training bispfdmee tutorialfdmee vasufdmee vs odihyperion fdmee Plaasmoorde!!!!! Farm Murders!!!!! - Page 456 - Stormfront
Page 456 of 673 « First < 356 406 442 443 444 445 446 447 448 449 450 451 452 453 454 455 456 457 458 459 460 461 462 463 464 465 466 467 468 469 470 506 556 > Last »
08-03-2009, 07:01 AM #4551
NW-polisie begin ‘War Room’ teen kapings, roof
Klerksdorp. – Altesame 22 motorkapings en 68 vragmotorkapings is die afgelope drie maande in Noordwes aangemeld.
Die Suid-Afrikaanse Polisiediens (SAPD) in dié provinsie het nou ’n nuwe konsep waarmee hulle kapings en huis- en sakerooftogte wil hokslaan.
“Weens die toename (in dié misdade) het die SAPD The War Room, ’n opera-sionele sentrum, in die provinsiale hoofkantoor in Potchefstroom begin,” het supt. Lesego Metsi, provinsiale polisiewoordvoerder, gesê. “Die fokus is om dié soort misdrywe te monitor en aandag daaraan te skenk so gou moontlik nadat dit gebeur het.’’
Eenhede soos misdaavoorkoming, die blitspatrollie, die plaaslike misdaadinligtingsentrum en andere is betrek by die projek en op gereedheidsgrondslag.
Die polisie in Noordwes het by hul kollegas in die Wes-Kaap gaan kers opsteek waar hul sogenaamde War Room reeds sedert Mei verlede jaar by die Kaapstad-Sentraal-polisiekantoor met oënskynlik groot sukses bedryf word.
“Ons vra die publiek om op die uitkyk te wees vir die volgende werkwyse: Die kapers ry met twee of meer voertuie en gebruik ’n blou polisielig of flikker hul hoofligte vir die voertuig wat hulle teiken. Die kapers skep die indruk daar is fout met die voertuig. Sodra die bestuurder stilhou, word hy vasgeparkeer en gebruik die kapers wapens om beheer van die voertuig te neem,’’ het Metsi gesê.
Komm. Letsetja Beetha, provinsiale kommissaris, het bestuurders in Noordwes aangemoedig om verdagte voertuie by 0 10111 of die Crime Stop-nommer 0 08600 10111 aan te meld.
08-03-2009, 07:04 AM #4552
2 skuldig ná moord op Randburg-vrou
’n Veroordeelde moordenaar wat op parool uit was, is gister daaraan skuldig bevind dat hy en sy makker minder as ’n jaar ná sy vrylating ’n vrou van Randburg vermoor, haar ledemate verwyder en toe haar lyk in ’n Bosveldoord in Limpopo begrawe het.
Wayne Nass (36) van Oos-Londen is boonop as ’n “gevaarlike psigopaat” verklaar toe hy in 1992 in Queenstown ook aan moord en roof skuldig bevind is.
Regter Majake Mabesele het Nass en Boyce Matya (50) van King William’s Town gister in die hooggeregshof in Johannesburg albei skuldig bevind aan die moord op me. Shirley van Rensburg (37) op 20 Augustus 2005.
Hulle is ook op aanklag van roof met verswarende omstandighede skuldig bevind.
Stephanie Crause (34), ook van Oos-Londen, is skuldig bevind aan regsverydeling nadat Nass gehelp het om sy misdaad te probeer verdoesel.
Van Rensburg se erg ontbinde lyk is destyds in ’n gat in die grond by die Nkwe-Bosveldoord by Thabazimbi ontdek nadat sy spoorloos verdwyn het ná ’n kuier saam met Nass en Matya in ’n kroeg naby haar huis in Northriding, Randburg.
Die mans, wat albei by die Bosveldoord gewerk het, is daardie aand saam met Van Rensburg na die Ballbreaker-kroeg, waar hulle saam potspel gespeel het, het hy vertel.
By hul terugkoms by haar huis die aand het sy vir hulle aandete gemaak, waarna sy en Nass, met wie sy in ’n verhouding was, na haar slaapkamer toe is.
Terwyl hy besig was om televisie te kyk, het hy Van Rensburg skielik hoor skree, het Matya getuig.
Nass het toe die kamerdeur oopgeruk en vir Matya nader geroep: “Boyce, kom hier en help om om hierdie hond dood te maak,’” het hy geskree.
Matya het Van Rensburg halfkaal op haar rug op die bed gevind. Nass het haar ’n reuse-vuishou in die maag gegee en sy het opgehou asemhaal, het hy vertel.
“Nass het toe haar besittings begin deurgesoek en kon nie kry waarna hy soek nie, en toe gesê sy het vir hom gelieg.”
Daarna het Matya Nass gehelp om haar na haar Mazda te dra en in die kattebak te prop.
Die volgende dag het hulle met die lyk nog in die kattebak na die Bosveldoord gery en ’n gat gewaar wat ’n dier in die grond gemaak het, het Matya gesê.
Hulle het toe die lyk in die gat gedruk en dit toegegooi.
Crause het volgens Nass gehelp om van Van Rensburg se persoonlike besittings ontslae te raak en die motor uit te was om enige bewyse te vernietig.
Mabesele het egter gesê hy aanvaar haar weergawe dat sy nie geweet het Van Rensburg is vermoor nie, maar onder die indruk was die mans het haar net beroof.
Hy het haar daarom vrygespreek op aanklag van medepligtigheid tot die moord.
“Nass en Matya is egter ongetwyfeld skuldig aan moord,” het hy gesê.
Mabesele het die saak tot 25 September uitgestel vir die vonnisprosedures.
08-03-2009, 07:07 AM #4553
Bewys hoe misdaadstatistieke boewe help, eis DA van Cele
Komm. Bheki Cele, wat vandag as nasionale polisiehoof begin werk, moet sy steun vir ’n moratorium op die bekendmaking van misdaadstatistieke laat vaar, eis die DA.
Me. Dianne Kohler Barnard, DA-LP en woordvoerder oor polisie, het in ’n verklaring daarop aangedring nadat Cele Vrydag op die SAfm-program After eight debate gesê het hy ondersteun dit dat ’n moratorium op die bekendmaking van misdaadstatistieke geplaas word.
Kohler Barnard het gesê Cele moet dié “blatant polities gemotiveerde en aweregse aankondiging” heroorweeg.
Cele het tydens die onderhoud gesê misdadigers gebruik die statistieke tot hul eie voordeel.
Hy meen misdaad kan ook beter beveg word as die statistieke nie bekend gemaak word nie.
Kohler Barnard het in reaksie hierop gesê die nuwe polisiehoof moet bewys waar misdadigers die statistieke in die beplanning van hul misdade gebruik.
Cele het sy standpunt ook gemotiveer deur te sê lande in Suid- en Sentraal-Amerika maak nie misdaadstatistieke bekend nie.
Volgens Kohler Barnard het Colombia, Costa Rica en Uruguay misdaadstatistieke vir 2008 bekend gemaak.
Oor Cele se opmerking dat statistieke vir politieke treitering gebruik word, het Kohler Barnard het gesê dit is nie ’n rede om statistieke te weerhou nie.
As die statistieke wys die regering se werkverrigting gaan agteruit, moet dit gekritiseer word, maar as dit verbeter, sal die regerende party daarvoor krediet kry, het sy gesê.
“Staatsinstellings kan aanspreeklik gehou word as hulle op ’n deursigtige wyse optree.
“Wat die polisie betref, is dit noodsaaklik dat misdaadstatistieke op ’n gereelde basis bekend gestel word sodat hul werkverpligtinge aanhoudend beoordeel kan word.”
Volgens Kohler Barnard sal “intydse hersiening en die regulering van misdaadstatistieke tot die voordeel van die geveg teen misdaad wees”.
Dir. Sally de Beer, Cele se woordvoerder, kon nie vir kommentaar bereik word nie.
08-03-2009, 07:09 AM #4554
Boer, vrou oorval en beroof van R100 000
’n Boer en sy vrou van die Kriel-distrik is gisteroggend in hul plaashuis oorval, aangerand en van meer as R100 000 beroof.
Mnr. Nick Boshoff het die deur die nag die honde op die plaas Vlaklaagte hoor blaf en ondersoek ingestel, maar niks fout gevind nie, het supt. Rudi Botha, misdaadvoorkomingshoof van die Kriel-polisiestasie, gesê.
Toe hy gisteroggend om 06:00 buite was om die beeste te gaan melk, het vier mans hom oorrompel.
Twee van die rowers was gewapen. Hulle het geld geëis.
“Toe mnr. Boshoff ontken daar is geld in die huis, het die rowers hom geslaan, geskop en vasgemaak.
“Die mans is toe ook die huis in en het mev. Elize Boshoff gegryp en haar gedwing om hulle na die kluis te neem.”
Die rowers het meer as R100 000 wat eergister met ’n veeverkoping geïn is, ’n haelgeweer en ’n .38 special-rewolwer gebuit, het Botha gesê.
“Die rowers het mev. Boshoff op ’n stoel vasgebind en te voet gevlug.”
Volgens Botha vermoed die polisie die rowers het tot by die pad gestap waar ’n wegkomvoertuig gewag het. “Die hekke na die plaas vas teen daardie tyd nog gesluit en hulle moes die plaas ook te voet betree het.”
08-03-2009, 07:12 AM #4555
Maande oue baba sterf raaiselagtig
’n Egpaar van Bloemfontein is verpletter deur die raaiselagtige dood van hul eersteling, ’n vier maande oue babaseuntjie, by sy dagsorgsentrum.
Mnr. Pieter Botes en sy vrou, Marietjie, van Genl. De Wet in die stad, sê hul seuntjie, Johan, is Donderdagoggend, op die dag waarop hy presies vier maande oud geword het, in goeie gesondheid by sy dagmoeder afgelaai. ’n Paar ure later is hulle gebel om te sê Johan is dood.
Mnr. Botes sê hulle wag nou op die uitslae van die lykskouing om te bepaal of hulle regstappe teen die dagsorgsentrum gaan instel.
Hy sê sover vermoed hulle Johan het in sy slaap versmoor omdat hy op sy magie neergelê is en nie asem kon kry nie.
Volksblad het ’n afskrif van die doodsertifikaat gesien waarin staan die oorsaak van dood word ondersoek.
Mev. Botes sê sy wil nie enige beskuldigings maak voordat die oorsaak van dood nie bepaal is nie.
“Maar ek wil graag op alle ouers ’n dringende beroep doen om seker te maak dat alles in orde by hul babatjies se dagmoeders is.”
Sy sê sy het al verskeie kere by die dagmoeder aangekom en gevind haar babatjie word op sy magie neergelê om te slaap. Sy het die dagmoeder herhaaldelik gevra om dit nie te doen nie.
Mnr. Botes sê ’n mens lees altyd van sulke voorvalle in die koerante, maar ’n mens dink nooit dit kan met jou gebeur nie.
“Alles het in orde gelyk by die dagmoeder. Ons het haar juis gekies omdat sy net na drie ander babatjies omgesien het.”
Nou moet hul baba, wat ’n paar weke gelede gedoop is, Woensdag begrawe word.
“Ons is verpletter. Ons weet nie wat om te doen nie. Die pyn is regtig ondraaglik,” sê hy.
’n Geregtelike nadoodse ondersoek gaan gedoen word en Volksblad is in besit van die saaknommer.
Johan word Woensdag om 11:00 uit die NG kerk Onze Rust begrawe.
Weens die polisie se verbod op inligting aan Volksblad kon geen besonderhede by sy woordvoerders gekry word nie.
Die egpaar Botes het Volksblad self oor Johan se dood ingelig nadat hulle in die koerant van die verbod gelees het.
08-04-2009, 05:40 AM #4556
Cops recover loot after robbery
Quick thinking by a Pretoria police officer resulted in the arrest of a cash-in-transit robbery suspect and the recovery of more than R40 000 on Monday afternoon.
Police are now searching for the remaining three suspects who robbed a cash-in-transit van in Booysens.
Just after lunchtime, four heavily armed men waited for the Easy Cash Financial Services van to arrive at the Helena Supermarket situated on the corner of Luderitz and Boekenhoutkloof streets.
As soon as the guards alighted with the containers of cash in hand, the four robbers struck.
They overpowered the guards, took the cash, and fled the scene in a green car. According to a police spokeswoman, Inspector Wanda Olivier, no shots were fired.
But as the men fled with their loot, the police gave chase.
Officers from the SAPS's hi-tech unit and the air wing, and others, from the Wonderboompoort, Moot, and Hercules police stations, were called in to assist in the chase.
Inspector Flip Welman was riding his motorcycle in Fred Nicholson Street in Parktown Estate, on his way to the robbery scene in Booysens, when he noticed a Honda Ballade being driven on the pavement, trying to avoid the traffic.
"I realised something was wrong and that these guys were running from something.
"The driver saw me giving chase and lost control of the vehicle, ramming it into a yard.
"There were only two men in the car, one of whom had a gun in his hand.
"Both men tried to run away. I fired a warning shot over the suspect who was holding the gun and he fell to the ground.
"I arrested him, but his accomplice managed to escape," Welman said.
The incident took place on the corner of Fred Nicholson and Burlington streets.
Olivier said by the time Welman confronted the driver and his passenger, they had already dropped off two of the suspects about two blocks away from where he was arrested.
The two are believed to have made off with an undisclosed amount of cash.
A 9mm pistol was recovered from the 27-year-old suspect. The gun's serial number had been filed off. Police believe the firearm was stolen.
Parktown Estate resident Andre van der Bank said he was working on his computer when he heard a loud bang.
"I heard the sirens, then I heard the car crash.
"Soon after, I heard one shot being fired. I didn't know what was going on.
"I walked out of my house and saw the police closing the road.
"I saw a guy running away as I walked into the street. I tried to help the police by showing to them the direction the guy had gone. But I guess it was too late," Van der Bank said.
08-04-2009, 05:41 AM #4557
08-04-2009, 05:42 AM #4558
Skoot eis meisie; was nie aspris, hoor hof
Die kopskoot wat Cassandré van Rooyen (17), ’n matriekleerling aandie Hoërskool Bekker buite Magaliesburg, verlede jaar gedood het, het per ongeluk afgegaan.
So het die twee tieners wat aanvanklik van haar moord aangekla is, gister in hul pleitverduideliking gesê nadat een van hulle skuld beken het op aanklag van strafbare manslag.
Ken Maree (19), ’n lid van die hoewegesin waarby Cassandré sedert die begin van verlede jaar in Tarlton buite Krugersdorp geloseer het, en die 16-jarige seun wat saam met hom tereggestaan het, het albei ontken hulle het haar vermoor.
Die seun het skuld beken op aanklag van strafbare manslag en Maree op aanklag van begunstiger tot strafbare manslag.
Cassandré se lyk is in Februarie verlede jaar op die Garlic Growers-kleinhoewe gevind nadat sy twee dae lank vermis was.
Sy het met ’n koeëlwond in die kop agter ’n betonplaasdam gelê wat vir besproeiing gebruik word.
Adv. Rosemari Duvenhage, namens Maree en die seun, het gisteroggend aan die hof voorgehou Cassandré en die seun was op 18 Februarie buite die Maree-gesin se huis op die kleinhoewe.
Sy het daar in die tuin na haar klein hondjie gesoek.
Maree was intussen in die huis besig om te kook.
Die seun het op dié tydstip ’n vuurwapen (van onbekende kaliber) – wat hy rondom die tyd van haar dood in die pad opgetel het – in sy broeksak gehad, het Duvenhage gesê.
Hy het dit uitgehaal om seker te maak die veiligheidsknip is op.
’n Skoot het toe afgegaan en Cassandré in die agterkop getref, het sy gesê.
Sy het agteroor geval.
Die seun het Maree toe geroep en hulle het haar saam na die betondam gesleep.
Hulle het daar haar lyk met gras en blare bedek, het die pleitverduideliking gelui.
Voorts het hulle erken hulle het haar as vermis aangemeld, selfs al was dit onwaar.
Hulle het ook die bloed buite die huis met emmers vol water afgewas om enige teken van die voorval te verdoesel, het sy gesê.
Daarna het die seun die vuurwapen – wat tot vandag nog nie gevind is nie – weer in die pad gegooi.
Adv. Marilé van Heerden, staatsaanklaer, het daarop geantwoord die staat aanvaar hul pleit, waarna waarnemende regter Caroline Nichols hulle sodanig skuldig bevind het.
Die 16-jarige seun is ook skuldig bevind aan regsverydeling en die onwettige besit van ’n vuurwapen en ammunisie.
Me. Maria van Rooyen, Cassandré se ma, het egter daarna aan Beeld gesê sy is glad nie gelukkig met die verloop van sake nie.
“Ek sal nie rus totdat reg geskied het nie. Ek glo dit was ’n beplande moord. Ek soek die hóógste straf vir hulle,” het sy emosioneel gesê.
Na haar mening het die twee haar “vermoor” weens jaloesie.
Sy het gesê Maree was lief vir Cassandré, “maar sy het hom nie terug liefgehad nie”.
“Ek soek net berusting. Hulle het my lewe verniel.
“Hulle het my verander van ’n sterk vrou na een wat totaal gebreek is.”
Mnr. Carl van Rooyen, Cassandré se pa, het met sy eks-vrou saamgestem. “Wat hulle sê het gebeur, klink net nie reg nie. Ek glo nie dis wat werklik gebeur het nie.”
Vonnisprosedure sal na verwagting op 2 November begin.
08-04-2009, 05:44 AM #4559
Polisielid by ongeluk doodgery
’n Speurder van Middelburg het glo ’n polisiefotograaf op ’n ongeluktoneel op die N4-hoofweg buite Pretoria doodgery.
Die ongeluk het kort ná ’n ander ongeluk plaasgevind waarin mnr. Norman Louw (62) langs sy bakkie doodgery is.
Mnr. Flippie van Vreden (36) het gister vertel sy ma, mev. Roa Louw (60), het sy stiefpa se bakkie eergistermiddag Silverton toe gesleep nadat dit gebreek het.
Kort ná die Diamond Hill-tolhek, in die rigting van Pretoria, het die tou tussen die twee voertuie gebreek.
Mnr. Louw het by sy bakkie langs die pad gebly terwyl sy vrou terug na hul huis by Kleinfontein, buite Rayton, gery het om ’n ander tou te gaan haal. Die egpaar was besig om Silverton toe te trek.
Toe mev. Louw omstreeks 17:00 terugkom het sy agter haar man geparkeer.
Mnr. Louw, wat buite sy bakkie in die pad gestaan het, het aan haar gesê sy moet terug in haar motor klim, want dis koud.
Mev. Louw was net terug in haar motor toe ’n man van agter kom, haar motor se deur en toe mnr. Louw tref. “Met die slag wat my ma se deur afgery is, het sy op die passasiersitplek geval,” het Van Vreden gesê.
“Sy het gedink oom Norman het terug in sy bakkie geklim.
“Toe sy uit haar motor klim, het sy gesien oom Norman lê voor sy bakkie. Hy was reeds dood.”
Sers. Marinda Stoltz, polisiewoordvoerder, het gesê polisielede was besig om die toneel te ondersoek toe die volgende ongeluk omstreeks 19:30 gebeur het.
Insp. Moketi Lempe (35) van die polisie se plaaslike misdaadrekordsentrum was besig om foto’s van die toneel te neem toe ’n speurder van Middelburg wat vermoedelik onder die invloed van alkohol bestuur het, hom getref het.
Van Vreden het gesê Lempe het nagenoeg op die plek gestaan waar sy stiefpa doodgery is.
Die speurder, ’n inspekteur en nog twee polisiebeamptes, onderskeidelik van die Durban-Sentraal-polisiekantoor en die eenheid teen georganiseerde misdaad in Polokwane, was op pad van Middelburg na die speurakademie in Hammanskraal, noord van Pretoria.
Volgens Stoltz het die speurder (43), wat van diens af was, “deur die afgesperde toneel gery”.
In ’n poging om nie ’n ambulans en verkeersvoertuig wat in die pad gestaan het te tref nie, het die speurder uitgeswaai, beheer oor sy motor verloor en Lempe, wat reeds van die pad af was, getref.
Die speurder is op die toneel gearresteer en sal vandag in die landdroshof in Cullinan verskyn. Tugstappe sal ook teen hom gedoen word.
Stoltz het gesê die man wat Louw glo doodgery het, het van die toneel weggehardloop.
Die polisie is besig om leidrade op te volg en sal die man binnekort arresteer.
Twee klagte van strafbare manslag en ’n klag van bestuur onder die invloed van alkohol word ondersoek.
08-04-2009, 05:47 AM #4560
Man loop met sy binnegoed in hande ná aanval
’n Voormalige skoonmaker by ’n motorfabriek in Rosslyn, Pretoria, is tot 12 jaar tronkstraf gevonnis omdat hy ’n man se maag oopgesny en dié se ingewande uitgeval het.
“Nie een van ons sal weet hoe dit voel om met jou ingewande in jou hande te loop nadat jy oopgesny is nie,” het streeklanddros Pieter Nel gesê voordat hy Andrew Koba (31) gevonnis het.
Koba is vroeër in die Pretoria-Noord-streekhof skuldig bevind op aanklag van poging tot moord op mnr. Hendry Britz (58).
Britz het as ’n monteur by die August Läpple-aanleg gewerk en Koba was ’n skoonmaker vir ’n maatskappy wat die aanleg skoongemaak het.
Die hof het gehoor Koba het op ’n dag in Junie 2007 ’n tuisgemaakte mes werk toe geneem, dit laat skerpmaak en Britz sonder rede aangeval.
Britz se buikarea is met ’n “byna sirkelvormige beweging” met die lang mes oopgesny.
Nel het gesê Koba het klaarblyklik geen berou oor die misdaad nie aangesien hy nog teenoor die proefbeampte ontken het dat hy die misdaad gepleeg het.
Die enigste moontlike motief vir die aanval, het Britz in ’n voorvonnisverslag vermeld, is dat hy sowat ses maande voor die aanval ’n interne klag teen Koba ingedien het omdat hy glo nie behoorlik skoongemaak het nie.
“Die aanval was barbaars en onnodig,” het Nel bevind.
Britz het ná die aanval vir sy lewe gevlug totdat ’n kollega hom bygestaan en ’n ambulans ontbied het.
Hy is per helikopter na ’n hospitaal geneem waar Britz ’n noodoperasie ondergaan het.
Hy het sedertdien reeds vyf groot operasies ondergaan en sal nóg prosedures moet verduur.
Britz was in ’n koma, het in ’n stadium nie beheer oor sy blaas gehad nie, moes agt skroewe in sy rug laat inplant en sy ingewande moes met ’n spesiale net vasgebind word. Verder ly hy aan posttraumatiese stres en ervaar steeds chroniese pyn.
Britz het ná die vonnis gesê hy het weens mediese ongeskiktheid opgehou werk. “Die vonnis van 12 jaar is te min. Ek het dan die doodstraf gekry.”